มีอาการปวดแน่นจุกแสบที่ท้องค่ะ คือเป็นหลายเดือนแล้วค่ะเป็นๆหายๆค่ะ แต่มาพักหลังๆเป็นทุกวันเลยค่ะตั้งแต่วันที่1ธันวาคมจนถึงทุกวันนี้หยังมีอาการทุกวันค่ะ ตอนนี้จะปวดแสบตลอดเวลาค่ะเป็นมากตอนเข้านอนตอนค่ำค่ะไม่ได้นอนเลยค่ะ ไปหาหลายครั้งแล้วค่ะกินยาก็หยังไม่หายค่ะ จะเป็นโรคอะไรที่ร้ายอรงไหมค่ะ
สวัสดีค่ะ อาการปวดจุกแน่นที่ท้อง อาจเกิดจาก โรคกระเพาะอาหารอักเสบ กรดไหลย้อน การมีลมในช่องท้องมากเกินไป หรือกล้ามเนื้อบริเวณอกอักเสบ ถ้ามีอาการแสบท้องร่วมด้วยจะนีกถึงโรคกระเพาะอาหารอักเสบมากที่สุดโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้นอาการอันตรายที่ควรรีบไปพบแพทย์เช่น มีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด